Publication: Magyar Közlöny
Issue: MK-2008-62 (Year: 2008, Number: 62)
Era: 2004-2010
Section: a 2004. évi XXXIII. törvény elõírásai alapján
Paragraph Index: 765

2007. évi átfogó ellenõrzésérõl (0757) Az Állami Számvevõszék a stratégiájában foglalt célkitûzéseknek megfelelõen a helyi önkormányzatok gazdálkodási rendszere átfogó ellenõrzésének programját a 2007. évtõl megújította, azt kiegészítette további – teljesítmény-ellenõrzési – elemekkel. Az ellenõrzésre az Országgyûlés illetékes bizottságai részére is átadott, országosan egységes ellenõrzési program alapján került sor. Az ellenõrzés célja annak értékelése volt, hogy az Önkormányzat a pénzügyi egyensúlyt a költségvetésében és annak teljesítése során milyen módon biztosította, felkészült-e a szabályozottság és a szervezettség terén az európai uniós források igénylésére és felhasználására, továbbá az e-közigazgatás bevezetése miatti szervezet-korszerûsítési feladatokra, valamint az Önkormányzat a 2006. évben kialakította-e és megbízhatóan mûködtette-e a gazdálkodás belsõ kontrolljait, a feladatok szabályszerû ellátásához hozzájárult-e a folyamatba épített, elõzetes és utólagos vezetõi ellenõrzés, valamint a belsõ ellenõrzés. Utóellenõrzés alapján értékeltük, hogy az Önkormányzatnál megfelelõen hasznosították-e az elmúlt négy évben végzett számvevõszéki ellenõrzések megállapításait, szabályszerûségi és célszerûségi javaslatait. Az Önkormányzatnál a 2004–2007 közötti idõszakban a költségvetés egyensúlya nem volt biztosított, mivel a tervezett költségvetési bevételek nem nyújtottak fedezetet a tervezett költségvetési kiadásokra. A tervezett eredeti költségvetési bevételi és kiadási elõirányzatokat túlteljesítették, amelyet a bevételeknél az elõzõ évi pénzmaradvány nem tervezett igénybevétele, az intézményi mûködési bevételek, a kapott támogatások, és a 2004–2005. években a helyiadó-bevételek alultervezése, a 2006. évben pedig az elõzõ évben vásárolt értékpapír nem tervezett értékesítése tett lehetõvé. A teljesített költségvetési bevételek a 2004–2005. években fedezték, a 2006. évben azonban már nem a teljesített költségvetési kiadásokat. A 2004. évben tervezett mûködési és felhalmozási célú hitel felvételére az iparûzési adónál és az illetékbevételeknél elért többletbevételek miatt nem került sor, azonban az Önkormányzat a 2005. évben 15 éves futamidõre 5,5 milliárd Ft, a 2006. évben hatéves futamidõre 1,6 milliárd Ft hitelkeret-szerzõdést kötött a törlesztés hét, illetve másfél évvel késõbbi kezdési kötelezettségével, mely keretekbõl 2007. I. félév végéig 3,9 milliárd Ft hitelt vett fel a nagyberuházások folytatásához. Az európai uniós forrásokkal összefüggõ fejlesztési feladatok a gazdasági programokban, fejlesztési tervben foglaltakkal összhangban voltak. Az Önkormányzat azonban a belsõ szabályozottság és szervezettség terén összességében nem készült fel eredményesen az európai uniós források igénybevételére és felhasználására, mivel nem szabályozták a pályázatokkal kapcsolatos önkormányzati szintû feladatokat és azok végrehajtásának ellenõrzési rendjét. Az Önkormányzat a gazdálkodási, támogatási adatokkal kapcsolatos közzétételi kötelezettségének eleget tett. A költségvetés-tervezési és a zárszámadás-készítési folyamatoknál a szabályozás alacsony kockázatot jelentett a feladatok szabályszerû végrehajtásában, valamint a kialakított kontrollok mûködésének megbízhatósága összességében kiváló volt, mivel a belsõ szabályozások elõírásainak megfelelõen elvégezték a költségvetési és zárszámadási javaslat összeállításával kapcsolatos feladatokat. A pénzügyi-számviteli feladatok szabályszerû végrehajtásában a gazdálkodási, a pénzügyi-számviteli és a folyamatba épített ellenõrzési feladatok szabályozottságának hiányosságai közepes kockázatot jelentettek, mivel az utalványozásra felhatalmazott, valamint a szakmai teljesítés igazolására kijelölt személyek az elõírások ellenére további felhatalmazást adtak, illetve más személyeket is kijelöltek. A Polgármesteri hivatalnál a gazdasági eseményekkel kapcsolatos kifizetések során a kontrollok mûködése nem adott megfelelõ biztosítékot a gazdálkodási feladatok megfelelõ, szabályszerû ellátására. Az operatív gazdálkodás során a szakmai teljesítés igazolását nem a jegyzõ által kijelölt személyek végezték el. Az utalvány-ellenjegyzés jogszabályban meghatározott feladatait nem látták el azoknál a gazdasági eseményeknél, amelyeknél a szakmai teljesítés igazolását nem a jegyzõ által kijelölt személy végezte, valamint a megrendelés nem tartalmazta a kötelezettségvállalás összegét. A belsõ ellenõrzés szervezeti és szabályozási kerete az ellenõrzés szabályszerû végrehajtásában összességében alacsony kockázatot jelentett, mivel annak szervezeti kereteit kialakították, mûködésének szabályait meghatározták. A belsõ ellenõrzés mûködésének megbízhatósága összességében kiváló volt, mivel annak mûködése a hibák feltárásával, valamint a szükséges intézkedések kezdeményezésével és a javaslatok megvalósításának ellenõrzésével megfelelt az elõírásoknak. Az Önkormányzat gazdálkodásának 2004. évi átfogó ellenõrzése, valamint a zárszámadásokhoz kapcsolódó ellenõrzések során tett megállapítások, javaslatok hasznosítására készített intézkedési tervben meghatározták az elvégzendõ feladatokat, a javaslatok háromnegyedét hasznosították. Az ellenõrzések javaslatai eredményeként javult a H I V A T A L O S É R T E S Í T Õ 2008/16. szám költségvetés-készítés rendje, a gazdálkodási és a pénzügyi-számviteli feladatok ellátásának szabályozottsága, a kialakított belsõ kontrollok mûködése. A helyszíni ellenõrzés megállapításai mellett a jogszabályi elõírások betartása, valamint a munka színvonalának javítása érdekében javaslatokat fogalmaztunk meg a polgármester és a jegyzõ részére. Javasoltuk, hogy a polgármester tájékoztassa a Közgyûlést az ellenõrzés megállapításairól, segítse elõ a javaslatok megvalósítását, készíttessen intézkedési tervet azok végrehajtása érdekében. Az elkészített jelentés az interneten a www.asz.hu címen olvasható. Összefoglaló Budapest Fõváros IX. kerület Ferencváros Önkormányzata gazdálkodási rendszerének

Source: https://magyarkozlony.hu/hivatalos-lapok/03a93d2d5d47497c1f75a421d0abc66348984387/dokumentumok/600b8c93b3fbeea7d7a3cc447d6aabdf43024123/letoltes